Държавен вестник, бр. 82, 2017 г., стр. 23

БРОЙ  82	
Д Ъ Р Ж А В Е Н  В Е С Т Н И К 	
СТР.  23  
(7) Финансовите корекции по ал. 1, т. 8 
се определят в съответствие с Наредбата за 
посочване на нередности, представляващи 
основания за извършване на финансови ко­
рекции, и процентните показатели за опре­
деляне размера на финансовите корекции по 
реда на Закона за управление на средствата 
от Европейските структурни и инвестицион­
ни фондове, приета с ПМС № 57 от 2017 г. 
(ДВ, бр. 27 от 2017 г.), и чл. 35 от Регламент 
№ 640/2014. Основанието и размерът на фи­
нансовите корекции, определени въз основа на 
чл. 35 от Регламент № 640/2014, се включват 
в административния договор.
(8) При пълен или частичен отказ за изпла­
щане на финансовата помощ бенефициентът 
не може да подаде друго искане за плащане 
за одобрената с договора инвестиция.
(9) Когато е приложимо, Разплащателната 
агенция налага и административни санкции 
на бенефициента в случаите, посочени в чл. 35 
от Регламент № 640/2014.
Раздел II
Условия за изпълнението на дейностите по 
проекта и контрол
Чл. 59. (1) Одобреният проект се изпълнява 
в срок до 24 месеца, а за проекти, включващи 
разходи за строително-монтажни работи и за 
създаване на трайни насаждения, в срок до 
36 месеца считано от датата на подписването 
на административния договор с ДФЗ – РА. 
(2) Крайният срок по ал. 1 е до 15 сеп­
тември 2020 г.
(3) Най-късно до края на изпълнението на 
проекта бенефициентите трябва да отговарят 
на всички задължителни стандарти, отна­
сящи се до подпомаганите дейности, в т. ч. 
опазването компонентите на околната среда, 
фитосанитарните изисквания, хуманното 
отношение към животните, ветеринарно-
санитарните изисквания, безопасността на 
храните и фуражите, хигиената, безопасните 
условия на труд.
(4) Когато преди извършване на оконча­
телно плащане ДФЗ – РА, установи, че не е 
изпълнено задължение по ал. 3, ДФЗ – РА, 
отказва изплащането на финансовата помощ 
и бенефициентът дължи връщане на изпла­
тените авансови и/или междинни плащания.
(5) В срока по ал. 1 бенефициентите с 
одобрени за финансиране разходи по чл. 34, 
ал. 1, т. 8 представят документ за постигане 
на съответния стандарт, издаден от право­
имаща организация.
Чл. 60. (1) Бенефициенти, които са възло­
жители по чл. 5 и 6 от Закона за обществени­
те поръчки, провеждат обществени поръчки 
за избор на изпълнител/и на дейностите по 
проекта след сключване на административния 
договор с изключение на процедурите за избор 
на изпълнител/и за разходи по чл. 34, ал. 1, 
т. 11, за които при подаване на проектното 
предложение се представя заверено от възло­
жителя копие от документацията от прове­
дената обществена поръчка или процедура за 
възлагане по Закона за обществените поръчки. 
(2) В срок до 15 работни дни от сключване 
на административния договор с ДФЗ – РА, 
бенефициентите, които са възложители на 
обществени поръчки, предоставят чрез ИСУН 
документите съгласно указанията по ал. 5 за 
извършване на контрола по ал. 6.
(3) Крайният срок за публикуване на пуб­
личната покана или на решението за откриване 
на процедурите за възлагане на обществена 
поръчка за избор на изпълнител за всички 
разходи по чл. 34, ал. 1, т. 1 – 10 в проекта 
е до три месеца от датата на сключване на 
административния договор. Бенефициентът 
уведомява ДФЗ – РА, за публикуване на всяка 
публична покана в срок до три работни дни от 
датата на публикуването, а за всяко решение 
за откриване на процедура за възлагане на 
обществена поръчка – в срок до 7 работни 
дни от датата на публикуването.
(4) Държавен фонд „Земеделие“ – Разпла­
щателна агенция, осъществява предварителна 
проверка и последващ контрол върху общест­
вени поръчки съгласно утвърдени от изпълни­
телния директор на ДФЗ – РА, процедури за 
предварителни проверки и последващ контрол.
(5) Указанията на ДФЗ – РА, при осъ­
ществяване на предварителната проверка на 
планираните обществени поръчки за избор на 
изпълнител на всички дейности по проекта 
са задължителни за бенефициента.
(6) Държавен фонд „Земеделие“ – Разпла­
щателна агенция, осъществява предварителния 
контрол по ал. 4 в срок до 20 работни дни от 
получаването на списъка на планираните об­
ществени поръчки, изготвен по образец, утвър­
ден от изпълнителния директор на ДФЗ – РА.
(7) Държавен фонд „Земеделие“ – Разпла­
щателна агенция, извършва последващ контрол 
по ал. 4 в срок до три месеца от получаване 
на документите за проведената обществена 
поръчка за избор на изпълнител.
(8) При нередовност или липса на докумен­
ти, непълнота и неяснота на заявените данни 
и посочените факти при извършване на кон­
трола по ал. 6 и 7 ДФЗ – РА, може да изиска 
от бенефициента представяне на допълнителни 
данни и/или документи. Бенефициентът е длъ­
жен в срок до 15 работни дни от получаване 
на уведомлението да представи изисканите му 
данни и/или документи. Представени след този 
срок данни и/или документи, както и такива, 
които не са изрично изискани от ДФЗ – РА, 
не се вземат предвид.
(9) Срокът по ал. 6 и 7 спира да тече, ко­
гато е изпратено писмо за отстраняване на 
нередовност на документите или непълнота 
или неяснота на заявените данни и посочените 
факти при извършване на контрола по ал. 4.
(10) Въз основа на контрола по ал. 7, както 
и във всички други случаи на установено не­
спазване на правилата за възлагане на общест­
вени поръчки, ДФЗ – РА, налага финансови